**

**

*Et bilde som inneholder Font, tekst, hvit, logo

KI-generert innhold kan være feil.*

**



Et bilde som inneholder tre, tømmer, grønn, utendørs

KI-generert innhold kan være feil.

**Sirkulær økonomi i bygg: løsning for  
 ombruk av byggemateriell   
  
Invitasjon til dialogkonferanse 16. juni  
Parkveien 1, Studentsamfunnet, Universitetet i Bergen. Etasje 3, auditorium "egget"**

Innhold

[1 Bakgrunn 3](#_Toc198115618)

[2 Målsetting 3](#_Toc198115619)

[3 Behovet 4](#_Toc198115620)

[4 Dialogprosessen 6](#_Toc198115621)

[4.1 Kommunikasjon 6](#_Toc198115622)

[4.2 Dialogkonferanse 6](#_Toc198115623)

[4.3 Påmelding 6](#_Toc198115624)

# Bakgrunn

*Bygg- og anleggsektoren står for 16% av Norges totale klimautslipp (direkte og indirekte klimautslipp). Globalt står byggenæringen for 40% av CO2-utslipp.*

Alle de offentlige virksomheter som står bak dette notatet, har strategier, målsetninger og eller krav for å møte det grønne skifte og bidra til å nå FNs 17 bærekraftsmål*,* der nr. 12*; «ansvarlig forbruk og produksjon»* og nr. 13 *«stoppe klimaendringene»,* er de mest sentrale i denne sammenheng.

De offentlige virksomhetene inviterer til dialogkonferanse 16. juni 2025. Formålet med dialogkonferansen er å presentere initiativtakernes behov og motivere markedet til å utvikle fremtidsrettede løsninger. Samtidig ønsker viinnspill fra markedet på hvordan leverandørene ser for seg at behovene best kan dekkes. Behovene er beskrevet i dette dialognotatet.

De offentlige virksomhetene har alle stor byggeaktivitet, med mål om at kjøp og salg av bygningsmateriell skal bidra til å nå egne mål innen klimagassreduksjon, ombruk og sirkularitet i våre prosjekter. Dette forutsetter imidlertid gode systemer med oversikt over hva som er tilgjengelig av varer i markedet, egnet distribusjonsløsning og eventuelle støttetjenester som rengjøring og klargjøring for ombruk og resertifisering.

Vi har i første omgang behov for å innhente mer kunnskap om markedet slik det fungerer i dag, inkludert muligheter og barrierer for å realisere ombruk av byggematerialer. Dette vil gi oss et grunnlag for eventuelle anskaffelser eller understøtte løsninger som kan bidra til økt ombruk i våre prosjekter. Det presiseres at informasjon som fremkommer i markedsdialogen vil benyttes til å vurdere om en fremtidig anskaffelse skal igangsettes.

Markedsdialogen vil gjennomføres som en fysisk dialogkonferanse. På dialogkonferansen ønsker vi å legge til rette for mingling, både før og etter den formelle delen av konferansen, slik at både behovshaverne og leverandørene, gjennom uformell prat, kan få ideer og tanker som kan videreføres i konkrete tiltak/konsept. I etterkant av konferansen vil den enkelte leverandør få anledning til å levere skriftlige innspill og delta i 1:1 møter med byggherrene.

Dette blir årets happening for dem som er opptatt av klima, sirkularitet og ombruk av byggematerialer. Vi håper mange vil delta, ikke bare fra leverandørsiden, men også andre byggherrer som har samme behov som initiativtakerne til konferansen.

# Målsetting

Formålet med markedsdialogen er å få informasjon fra aktører som opererer, eller kan tenke seg å starte på ombruksfeltet innen bygg og anlegg. Vi ønsker informasjon om:

* Initiativer knyttet til realisering av ombruk i vår region (Vestland)
* Eksiterende fysiske og digitale markedsplasser
* Støttetjenester som registrering, rengjøring, klargjøring og resertifisering av brukte byggevarer
* Barrierer og suksesskriterier for å realisere ombruk
* Hva vi som offentlige aktører kan bidra med for å legge til rette for mer realisert ombruk innen bygg og anlegg

Innspill fra markedsdialogen vil brukes til å stake ut en videre kurs for ombrukssatsningen til de offentlige aktørene.

Et mulig utfall av markedsdialogen er at det kan bli utarbeidet en konkurranse/anbud.

# Behovet

Helt overordnet har vi behov for en eller flere digitale og/eller fysiske løsninger som gjør det mulig registrere, levere/selge og kjøpe brukte byggevarer til bruk i våre bygg- og vedlikeholdsprosjekter.

Dette kan inkludere, men er ikke avgrenset til:

* Digitale løsninger for registrering av ombrukbare varer
* Digitale markedsplasser
* Tilstandsvurderinger og ombruksplanlegging/rådgivning
* Mottak, rengjøring og klargjøring av brukte byggevarer
* Materialtesting og resertifisering av materialer
* Fysisk ombrukslager

I tabellen under er det gitt behovsbeskrivelse for ulike tjenester med behovs/funksjon-beskrivelse, som gir et bilde av byggherrenes behov. Det kan være flere aspekter som ivaretas av løsninger som allerede eksisterer, og det kan mangle momenter i listen. Vi er også åpen for at ikke alt kan komme på plass fra starten.

|  |  |  |
| --- | --- | --- |
| **Behov** | **Beskrivelse av behov** | **Funksjon/ytelse** |
| **Digitale løsninger for registrering  av ombrukbare varer** | Åpne, brukervennlige og integrerte systemer som kan registrere, spore og oppdatere informasjon om ombrukbare varer, slik at de enkelt kan administreres og gjenbrukes. | Brukervennlig grensesnitt: Enkelt å registrere og oppdatere informasjon om varer. |
| Sporbarhet: Mulighet til å spore varens opprinnelse og tidligere bruk. |
| Integrasjon: Kompatibilitet med andre systemer som lagerstyring og logistikk. |
| **Digitale markedsplasser** | Effektive digitale plattformer som kan legge til rette for kjøp og salg av  ombrukbare byggevarer, med funksjoner som søk, transaksjonshåndtering og brukeranmeldelser for å sikre en trygg og effektiv handel. | Søkefunksjonalitet: Effektive søke- og filtreringsmuligheter for å finne spesifikke varer. |
| Transaksjonshåndtering: Sikker betalingsløsning og ordrehåndtering. |
| Brukeranmeldelser: Mulighet for brukere å gi tilbakemeldinger og vurderinger. |
| Åpent: Mulighet for å tilgjengeliggjøre og handle ombruksvarer på tvers av organisasjoner/byggherrer uten at alle brukere må være lisensholdere. |
| **Tilstandsvurderinger og  ombruksplanlegging/rådgivning** | Tjenester og/eller digitale verktøy som kan vurdere tilstanden til materialer,  generere rapporter og gi anbefalinger for ombruk, samt planleggingsverktøy som støtter rådgivning basert på data. | Inspeksjonsverktøy: Digitale verktøy for å vurdere tilstanden til materialer. |
| Rapportgenerering: Automatisk generering av tilstandsrapporter og anbefalinger. |
| Planleggingsverktøy: Verktøy for å planlegge ombruk og gi rådgivning basert på data. |
| Tjeneste: Rådgivning og ombruksplanlegging som går lenger enn minstekrav til kartlegging i TEK17. |
| **Mottak, rengjøring og klargjøring  av brukte byggevarer** | Systemer som kan håndtere mottak, rengjøring og klargjøring av  brukte byggevarer, med fokus på logistikkstyring, rengjøringsprosesser og kvalitetskontroll. | Logistikkstyring: Effektiv håndtering av mottak og lagring av varer. |
| Rengjøringssystemer: Automatiserte systemer for rengjøring og klargjøring. |
| Kvalitetskontroll: Systemer for å sikre at varene oppfyller nødvendige standarder der det er relevant. |
| **Materialtesting og resertifisering  av materialer** | Tjeneste som kan systematisere og effektivisere prosessen med å teste materialenes egenskaper, utstede sertifikater og dokumentere testresultater for å sikre at materialene oppfyller nødvendige standarder. | Single point of contact: En aktør/tjeneste som kan håndtere materialtesting/resertifisering for bredden av ombruksvarer. |
| Sertifiseringssystemer: Digitale systemer for å utstede og administrere sertifikater. |
| Dokumentasjon: Nøyaktig registrering og lagring av testresultater og sertifikater. |
| **Fysisk ombrukslager** | Det er behov for effektive lagerstyringssystemer som kan administrere  lagerbeholdning, sikre varene mot tyveri og skade, og optimalisere vareflyt og lagringsplass. | Lagerstyring: Systemer for å administrere lagerbeholdning og plassering. |
| Sikkerhet: Tiltak for å sikre varene mot tyveri og skade. |
| Effektiv logistikk: Optimalisering av vareflyt og lagringsplass. |

# Dialogprosessen

## Kommunikasjon

All kommunikasjon i prosessen skal foregå via kommunikasjonsmodulen for gjeldende markedsdialog i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Dialogkonferanse

På dialogkonferanse vil de offentlige virksomhetene presentere sine behov og framtidige byggeplaner. Det vil inviteres til å levere skriftlige tilbakemeldinger i etterkant, med mulighet for å delta på digitale eller fysiske 1:1-møter.

Formålet med dialogkonferansen er å få innspill fra leverandørene på hvordan leverandører sammen med byggherrer, entreprenører og andre, kan nå målsettingene som beskrevet i kap.2 og 3 på en best mulig måte. Vi inviterer derfor aktuelle leverandører til å forberede korte innspill som kan pitches for forsamlingen. Formålet med dette er at både private leverandører og/eller de offentlige virksomhetene får et utgangspunkt for å danne partnerskap.

I etterkant av dialogkonferansen blir det anledning til å sende inn innspill/forslag til konsept som forberedelse til en-til-en-møter. Det er ønskelig at disse er på et overordnet og mest mulig funksjonelt nivå. Det settes en sideantallsbegrensning på maksimalt 4 sider på de skriftlige tilbakemeldingene.

**Tidsplan**

|  |  |
| --- | --- |
| Tid | Aktivitet |
| 16 juni | Fysisk dialogkonferanse |
| 25 august | Endelig frist for skriftlige innspill (via Mercell – kommunikasjonsmodulen) |
| 25 august | Påmelding til en-til-en-møter. |
| Uke 38 eller 39 | En-til-en-møter |

Informasjonen som vi får fra én til én-møtene vil bli benyttet som et grunnlag for å utforme et evt. konkurransegrunnlag, og til å vurdere hvilke fremgangsmåter som er best egnet for å anskaffe den beste løsningen for å dekke det behovet *byggherrene har.*

## Påmelding

**For mer info:**

[**https://innovativeanskaffelser.no/kalender/sirkulaer-okonomi-i-bygg-losning-for-ombruk-av-byggemateriell/**](https://innovativeanskaffelser.no/kalender/sirkulaer-okonomi-i-bygg-losning-for-ombruk-av-byggemateriell/)

**For påmelding:**

[***https://forms.office.com/e/qVPXtDJH2n***](https://forms.office.com/e/qVPXtDJH2n)

**Frist for påmelding er 9*.juni***

Det åpnes opp for at leverandører med produkter og tjenester innenfor ombruk kan få presentere sin løsning/konsept fra scenen. Vi håper på god og bred deltakelse fra leverandørene her. Bruk samme påmeldingslenke ovenfor.